CELEX: 62020CB0663
Language: sk
Date: 2022-03-03 00:00:00
Title: Vec C-663/20 P: Uznesenie Súdneho dvora z 3. marca 2022 – Jednotná rada pre riešenie krízových situácií/Hypo Vorarlberg Bank AG (Odvolanie – Článok 182 Rokovacieho poriadku Súdneho dvora – Banková únia – Jednotný riešenia krízových situácií (SRM) – Jednotný fond na riešenie krízových situácií (SRF) – Výpočet príspevkov ex ante na rok 2017 – Osvedčenie rozhodnutia Jednotnej rady pre riešenie krízových situácií (SRB) – Povinnosť odôvodnenia – Dôverné údaje)

7.6.2022   
            
            
               SK
            
            
               Úradný vestník Európskej únie
            
            
               C 222/2
            
         
      Uznesenie Súdneho dvora z 3. marca 2022 – Jednotná rada pre riešenie krízových situácií/Hypo Vorarlberg Bank AG
      (Vec C-663/20 P) (1)
      
      (Odvolanie - Článok 182 Rokovacieho poriadku Súdneho dvora - Banková únia - Jednotný riešenia krízových situácií (SRM) - Jednotný fond na riešenie krízových situácií (SRF) - Výpočet príspevkov ex ante na rok 2017 - Osvedčenie rozhodnutia Jednotnej rady pre riešenie krízových situácií (SRB) - Povinnosť odôvodnenia - Dôverné údaje)
      (2022/C 222/03)
      Jazyk konania: nemčina
      
         Účastníci konania
      
      
         Odvolateľka: Jednotná rada pre riešenie krízových situácií (v zastúpení: pôvodne P. A. Messina, J. Kerlin a H. Ehlers, splnomocnení zástupcovia, za právnej pomoci H.-G. Kamann a P. Gey, Rechtsanwälte, a F. Louis, advokát, neskôr J. Kerlin a H. Ehlers, splnomocnení zástupcovia, za právnej pomoci H.-G. Kamann a P. Gey, Rechtsanwälte, a F. Louis, advokát)
      
         Ďalší účastník konania: Hypo Vorarlberg Bank AG (v zastúpení: G. Eisenberger, a A. Brenneis, Rechtsanwälte)
      
         Výrok
      
      
                  1.
               
               
                  Rozsudok Všeobecného súdu Európskej únie z 23. septembra 2020, Hypo Vorarlberg Bank/SRB (T-414/17, neuverejnený, EU:T:2020:437), sa zrušuje.
               
            
                  2.
               
               
                  Rozhodnutie Jednotnej rady pre riešenie krízových situácií počas výkonného zasadnutia z 11. apríla 2017 o výpočte príspevkov ex ante na rok 2017 do Jednotného fondu na riešenie krízových situácií (SRB/ES/SRF/2017/05) sa zrušuje v rozsahu, v ako sa týka spoločnosti Hypo Vorarlberg Bank.
               
            
                  3.
               
               
                  Účinky rozhodnutia Jednotnej rady pre riešenie krízových situácií počas výkonného zasadnutia z 11. apríla 2017 o výpočte príspevkov ex ante na rok 2017 (SRB/ES/SRF/2017/05) v rozsahu, v akom sa týka spoločnosti Hypo Vorarlberg Bank, sa zachovávajú až do nadobudnutia účinnosti, v primeranej lehote, ktorá nemôže byť dlhšia než šesť mesiacov odo dňa oznámenia tohto uznesenia, nového rozhodnutia Jednotnej rady pre riešenie krízových situácií, ktorým sa určí príspevok ex ante do Jednotného fondu na riešenie krízových situácií.
               
            
                  4.
               
               
                  Jednotná rada pre riešenie krízových situácií znáša svoje vlastné trovy konania súvisiace s prvostupňovým konaním a odvolacím konaním, a je povinná nahradiť trovy konania spoločnosti Hypo Vorarlberg Bank AG súvisiace s prvostupňovým konaním.
               
            
                  5.
               
               
                  Hypo Vorarlberg Bank AG znáša svoje vlastné trovy konania súvisiace s odvolacím konaním.
               
            
                  6.
               
               
                  Konanie o návrhu Španielskeho kráľovstva na vstup vedľajšieho účastníka do konania na podporu návrhov Jednotnej rady pre riešenie krízových situácií sa zastavuje.
               
            
         (1)  Ú. v. EÚ C 44, 8.2.2021.